**Մարզպետի տեղակալ Լևոն Սարգսյանի ելույթը Դիլիջանում Իրանի Իսլամական Հանրապետության պատվիրակության հետ տեղի ունեցած հանդիպում-քննարկմանը 15.08.2017**

Օգոստոսի 15-ին մարզպետի տեղակալ Լևոն Սարգսյանը Դիլիջանում մասնակցել է Իրանի Իսլամական Հանրապետության պատվիրակության հետ տեղի ունեցած հանդիպում-քննարկմանը: Լևոն Սարգսյանը բացել է խորհրդակցությունը, ողջունել հյուրերին Տավուշի մարզպետ Հովիկ Աբովյանի անունից և հանդես եկել ելույթով, որում մասնավորապես ասել է, որ կարևորում է հարաբերությունները բարեկամ իրանցիների հետ: Ներկայացրել է Տավուշի մարզն իր բոլոր կողմերով՝ աշխարհագրական դիրքով, բնակչությամբ, առաջնահերթություններով ու զարգացման հեռանկարներով: Նշել է, որ համագործակցության լայն հնարավորություններ կան հատկապես կրթության, մշակույթի ու զբոսաշրջության ոլորտներում և ստորագրվող փոխըմբռնման հուշագիրն էլ համագործակցության մեծ հնարավորություններ կտա երկկողմ հարաբերությունները տարբեր ոլորտներում զարգացնելու և ընդլայնելու ինչպես Տավուշի մարզի և Իրանի Իսլամական Հանրապետության Կենտրոնական նահանգի, այնպես էլ քույր քաղաքներ Դիլիջանի և Դելիջանի միջև: